สำนักงานเขตธนบุรี ได้ให้ฝ่ายสิ่งแวดล้อมและสุขาภิบาล ลงพื้นที่ตรวจสอบตามพิกัดที่แจ้งแล้ว พบว่าบริเวณดังกล่าวเป็นอาคารร้าง  เจ้าหน้าที่ได้สอบถามผู้พักอาศัยบริเวณใกล้เคียง ได้ข้อมูลว่า บริเวณดังกล่าวมักมีคนงานก่อสร้างถนนมาพักและมีการเผาขยะและเผาใบไม้ เจ้าหน้าที่ได้แจ้งให้ผู้ควบคุมโครงการก่อสร้างให้แจ้งและกำชับคนงานดังกล่าวไม่เผาเศษขยะ ใบไม้ หรือสิ่งอื่นใด หากต้องการกำจัดขยะให้นำไปทิ้งตามจุดทิ้งขยะที่กำหนด  อย่างไรก็ตามเจ้าหน้าที่จักเฝ้าระวังและติดตามกรณีดังกล่าวอย่างต่อเนื่องต่อไป
บ้านที่อยู่ข้างๆคอนโด เดอะพาร์คแลนด์ รัชดา-ท่าพระ มักจะเผาอะไรบางอย่าง ทำให้เกิดควันและกลิ่นเหม็นลอยเข้าคอนโด อาทิตย์นึงจะเผาหลายรอบ แต่นี่เป็นครั้งแรกที่แจ้ง อยากรบกวนช่วยแจ้งกับบ้านที่เผาหน่อยนะคะ
เจ้าหน้าที่มาตรวจสอบเร็วดีค่ะ ต้องขอบคุณมากๆ แต่ปัญหายังไม่ได้ถูกแก้ค่ะ เนื่องจากระบบส่งรูปได้แค่ 1 รูป และพยายามส่งรูปอื่นๆไปแต่เหมือนเจ้าหน้าที่ไม่เห็น (เพิ่งเคยใช้ฟองดูเลยไม่ทราบจุดนี้) ทำให้เจ้าหน้าที่ไม่เห็นรูปอื่นๆที่เหลือที่ส่งไป ปัญหาจริงเลยไม่ได้ถูกแก้ไข  แนะนำว่าถ้าทำให้ระบบรับมากกว่า1รูปไม่ได้ ก็ควรเขียนบอกไปเลยว่าส่งได้แค่1รูปเท่านั้น คนร้องเรียนจะได้เลือกภาพได้เหมาะสม